พอดีลูกของหนูเป็นฝีแล้วหนูใช้มือบีบหนองให้ลูกแล้วมือหนูดันไปโดนหนองที่รักแร้ของตัวเองสะก่อนแล้วลืมล้างมือหนูกับลูกจะติดเชื้อเอดส์ไหมคะกังวลมากเลยคะ
สวัสดีค่ะ หากแม่ไม่ได้มีเชื้อ HIV และลูกก็ไม่ได้มีเชื้อ HIV ก็จะไม่เกิดการติดเชื้อ HIV แต่อย่างใดค่ะอย่างไรก็ตาม สำหรับฝีที่เป็นอยู่ ทั้งแม่และลูกนั้น ในการรักษาฝีหากฝีมีขนาดเล็ก เช่นน้อยกว่า 0.5 เซนติเมตร ฝีอาจหายไปได้เองจากระบบภูมิคุ้มกันของร่างกาย แต่ต้องหลีกเลี่ยงการแกะ บีบ เกา และควรใช้ยาฆ่าเชื้อ เช่น โพไวโดน ไอโอดีน (povidone iodine) ทาบริเวณฝี แต่หากฝีมีขนาดใหญ่ มีอาการปวด มีไข้ ควรไปพบแพทย์ เพื่อรับยาปฏิชีวนะฆ่าเชื้อและการผ่าระบายเอาหนองออกค่ะ เพราะหากไม่ผ่าตัดระบายเอาหนองที่มีเชื้อโรคออก เชื้อโรคอาจลุกลามลึกลงและแผ่ขยายออกไปเรื่อยๆ ได้ และเชื้ออาจเข้าสู่กระแสเลือด จนอาจเกิดการติดเชื้อในกระแสเลือดขึ้นได้ โดยเฉพาะในเด็กเล็กค่ะ